Tuulen viemää (elokuva)

Tuulen viemää () on vuonna 1939 ensi-iltansa saanut historiallinen elokuva. Sen ohjasi Victor Fleming ja pääosia näyttelivät Clark Gable, Vivien Leigh, Leslie Howard ja Olivia de Havilland. Elokuva perustuu Margaret Mitchellin vuonna 1936 ilmestyneeseen samannimiseen romaaniin.

Scarlett O'Haran rooliin harkittiin monia näyttelijöitä ennen kuin Vivien Leigh sai osan. Heitä olivat muun muassa Paulette Goddard, Joan Crawford, Norma Shearer, Bette Davis ja Barbara Stanwyck. Goddard oli jo lähes varma vaihtoehto Scarlettin rooliin, kunnes David O. Selznickin agenttina toiminut veli Myron Selznick löysi Leighin. Hän sopi kaikkien mielestä Scarlettin rooliin paremmin kuin kukaan muu.

Elokuva on edelleen Yhdysvaltojen eniten tuottanut elokuva, jos inflaatiokerroin otetaan huomioon.

 Juoni 

Scarlett O’Hara (Vivien Leigh) on vauraalla Taran tilalla asuvan perheen kolmesta tyttärestä vanhin. Hän on suosittu, piirikunnan kaunotar ja täynnä itseään, mutta samalla rakastunut toivottomasti Ashley Wilkesiin (Leslie Howard), joka on menossa naimisiin serkkunsa Melanie Hamiltonin (Olivia de Havilland) kanssa. Scarlett inhoaa Melanieta syvästi, herttainen Melanie taas pitää Scarlettista suuresti.

Juhlissa Scarlett yrittää saada Ashleyn purkamaan kihlauksensa, mutta tämä torjuu hänet. Samoissa juhlissa Scarlett kohtaa ensimmäisen kerran myös Rhett Butlerin, joka kuulee sohvan taakse Scarlettin ja Ashleyn keskustelun. Juhlien aikana myös ilmoitetaan Yhdysvaltain sisällissodan alkamisesta ja Scarlett, kostoksi Ashleylle, suostuu Melanie Hamiltonin veljen kosintaan ja heidät vihitään ennen miesten joutumista sotaan.

Pian tulee tieto Scarlettin miehen kuolemasta. Scarlett ja Melanie lähtevät Atlantaan, jossa he osallistuvat muun muassa rahankeruutanssiaisiin ja sairaanhoitotoimintaan. Melanie on raskaana ja synnyttää lapsen jenkkien jo piirittäessä kaupunkia. Rhettin avulla Scarlett pelastaa Melanien, tämän lapsen ja itsensä Taraan. Rhett tunnustaa Scarlettille rakkautensa ennen kuin jättää tämän, ja liittyy jo lyötyyn Etelävaltioiden sotajoukkoon. Tarasta löytyy vain äidin kuolemasta hulluksi tullut isä, muutama uskollinen orja ja surkeat jäänteet Tarasta sen loiston päiviltä. Nälkiintynyt Scarlett vannoo Jumalan nimeen, ettei koskaan näe enää nälkää vaikka tapahtuisi mitä.

Köyhtyneen tilan pelastamiseksi Scarlett huijaa siskonsa varakkaan sulhasen kanssaan naimisiin. Pian sen jälkeen Scarlett joutuu ajoretkellä entisten orjien leirin lähellä lähes ryöstetyksi ja raiskatuksi. Sen kuultuaan Scarlettin aviomies ja pari muuta miestä päättävät tehdä asialle jotain, ja perustetaan paikallinen Ku Klux Klan. Klaanin nimeä elokuvassa ei kuitenkaan mainita. Sen myötä eräässä välikohtauksessa kuolee Scarlettin aviomies. Jo toisen kerran leskeksi jäänyt Scarlett tuntee suuria tunnontuskia siitä että varasti sisarensa miehen ja teki tämän onnettomaksi – ja lopulta ”tappoi” tämän.

Tämän jälkeen Rhett Butler kosii Scarlettia, joka suostuu kosintaan, vaikkei tunne minkäänlaista intohimoa Rhettiä kohtaan, vaan ajattelee vain tämän rahoja. He saavat tyttären, Bonnie Bluen, joka kuolee ratsastusonnettomuudessa. Heidän avioliittoaan rasittaa myös Scarlettin jatkuva haikailu Ashleyn perään. Tämän jälkeen myös Melanie sairastuu ja kuolee. Scarlett tajuaa Melanien kuollessa tämän merkityksen itselleen ja Ashleyn suuren rakkauden Melanieen. Scarlett tajuaa rakastavansa Rhettiä ja juoksee kotiin kertomaan tämän. Rhett Butler kuitenkin torjuu hänet, sanoen oman rakkautensa kuolleen, ja jättää Scarlettin. Murtuneena Scarlett päättää muuttaa takaisin Taraan ja keksiä keinon, jolla saisi Rhettin takaisin itselleen.   

 Näyttelijät 

 Pääosat 
    70px Vivien Leigh .... Scarlett O'Hara   70px Clark Gable .... Rhett Butler   70px Leslie Howard .... Ashley Wilkes  70px Olivia de Havilland .... Melanie Hamilton

 Sivurooleissa 
 Thomas Mitchell ....  Gerald O’Hara  
 Barbara O’Neil ....  Ellen O’Hara 
 Evelyn Keyes ....  Suellen O’Hara  
 Ann Rutherford ....  Carreen O’Hara  
 George Reeves ....  Stuart Tarleton
 Fred Crane ....  Brent Tarleton 
 Hattie McDaniel ....  Mammy  
 Oscar Polk ....  Pork  
 Butterfly McQueen ....  Prissy  
 Victor Jory ....  Jonas Wilkerson
 Everett Brown ....  Iso Sam 
 Howard C. Hickman ....  John Wilkes  
 Alicia Rhett ....  India Wilkes  
 Rand Brooks ....  Charles Hamilton  
 Carroll Nye ....  Frank Kennedy
 Marcella Martin .... Cathleen Calvert
 Laura Hope Crews ....  Täti Pittypat Hamilton  
 Eddie Anderson .... Peter - setä
 Harry Davenport .... Tohtori Meade
 Leona Roberts .... Mrs. Meade
 Jane Darwell .... Dolly Merriwether
 Paul Hurst .... Jenkki sotilaskarkuri
 Cammie King .... Bonnie Blue Butler
 Ona Munson ....  Belle Watling  
 Eric Linden .... Amputation case
 Cliff Edwards .... Reminiscent Soldier

 Oscar-palkinnot ja -ehdokkuudet 

 Oscar-palkinnot 
Paras elokuva: Selznick International Pictures
Paras ohjaus: Victor Fleming
Paras naispääosa: Vivien Leigh
Paras naissivuosa: Hattie McDaniel
Paras sovitettu käsikirjoitus: Sidney Howard
Paras leikkaus: Hal C. Kern ja James E. Newcom
Paras kuvaus: Ernest Haller ja Ray Rennahan
Paras lavastus: Lyle R. Wheeler

Erikoispalkinnot:
Erikoispalkinto
Tieteellisen tai teknisen saavutuksen Oscar-palkinto

 Oscar-ehdokkuudet 

Paras miespääosa: Clark Gable
Paras naissivuosa: Olivia de Havilland
Parhaat erikoistehosteet: Fred Albin, Jack Cosgrove ja Arthur Johns.
Paras musiikki: Max Steiner
Paras äänitys: Thomas T. Moulton 

Vastaanotto

Elitisti-verkkosivuston Jari Mustonen kirjoittaa elokuvan herättäneen keskustelua koko olemassaolonsa ajan. Hänen mukaansa teosta on syytetty muun muassa orjuuden romantisoimisesta, mikä onkin totta. Edelleen hän huomauttaa, ettei tämä poista sitä tosiasiaa, että kyseessä on fiktiivinen taideteos, joka on hyvin rehellinen suhteessa siihen aikakauteen, jota se kuvaa. Tämä tarjoaa katsojalle ainutlaatuisen mahdollisuuden nähdä historian kokemisen eräästä näkökulmasta. Elokuva on herättänyt paljon keskustelua myös feministien keskuudessa.  

 Lisäksi 

David O. Selznick sai Oscar-gaalassa urastaan The Irving G. Thalberg Memorial Awardin.

 Lähteet 

 Aiheesta muualla 


 Tuulen viemää Filmsiten sivuilla

Luokka:Eeppiset elokuvat
Luokka:Elokuvat orjuudesta
Luokka:Metro-Goldwyn-Mayerin elokuvat
Luokka:Parhaan elokuvan Oscar-palkinnon saaneet elokuvat
Luokka:Parhaan ohjauksen Oscar-palkinnon saaneet elokuvat
Luokka:Parhaan naispääosan Oscar-palkinnon saaneet elokuvat
Luokka:Parhaan naissivuosan Oscar-palkinnon saaneet elokuvat
Luokka:Parhaan sovitetun käsikirjoituksen Oscar-palkinnon saaneet elokuvat
Luokka:Parhaan leikkauksen Oscar-palkinnon saaneet elokuvat
Luokka:Parhaan kuvauksen Oscar-palkinnon saaneet elokuvat
Luokka:Parhaan lavastuksen Oscar-palkinnon saaneet elokuvat
Luokka:Victor Flemingin ohjaamat elokuvat
Luokka:Vuoden 1939 yhdysvaltalaiset elokuvat
Luokka:Yhdysvaltalaiset romaaneihin perustuvat elokuvat
Luokka:Yhdysvaltalaiset historialliset draamaelokuvat
Luokka:Yhdysvaltain sisällissota mediassa
Luokka:Seulonnan keskeiset artikkelit